ത്രിപുര തദ്ദേശ തെരഞ്ഞെടുപ്പ് : 112 സീറ്റുകളില് ബിജെപി എതിരില്ലാതെ തെരഞ്ഞെടുക്കപ്പെട്ടു അഗര്ത്തല : ത്രിപുര തദ്ദേശ തെരഞ്ഞെടുപ്പില് 112 സീറ്റുകളില് എതിരാളികളില്ലാതെ വിജയിച്ച് ബിജെപി. ആകെയുള്ള 334 സീറ്റുകളില് 112 ഇടത്തും ഭരണകക്ഷിയായ ബിജെപി ജയിച്ചതായി സംസ്ഥാന തെരഞ്ഞെടുപ്പ് കമ്മീഷന് ഉദ്യോഗസ്ഥന് അറിയിച്ചു. സൂക്ഷ്മ പരിശോധനയ്ക്ക് ശേഷം തിങ്കളാഴ്ച്ചയായിരുന്നു നാമനിര്ദ്ദേശ പത്രിക പിന്വലിക്കാനുള്ള അവസാന ദിവസം.പ്രതിപക്ഷമായ സിപിഎമ്മിന്റെ 15 സ്ഥാനാര്ത്ഥികളും, തൃണമൂല് കോണ്ഗ്രസിന്റെ നാല് സ്ഥാനാര്ത്ഥികളും കോണ്ഗ്രസിന്റെ എട്ട്, എഐഎഫ്ബിയുടെ രണ്ട്, ഏഴ് സ്വതന്ത്രസ്ഥാനാര്ത്ഥികള് ഉള്പ്പെടെ 36 പേര് തിങ്കളാഴ്ച്ച നാമനിര്ദ്ദേശ പത്രിക പിന്വലിച്ചതായി തെരഞ്ഞെടുപ്പ് കമ്മീഷണര് അറിയിച്ചു. 222 സീറ്റുകളിലേക്ക് 785 സ്ഥാനാര്ത്ഥികളാണ് ഇനി മത്സരിക്കുന്നത്. നവംബര് 25നാണ് തെരഞ്ഞെടുപ്പ്. ത്രിപുരയില് ബിജെപി അധികാരത്തിലേറിയതിന് ശേഷം നടക്കുന്ന ആദ്യത്തെ തദ്ദേശ തെരഞ്ഞെടുപ്പാണിത്.നവംബര് 28നാണ് ഫലപ്രഖ്യാപനം. Tags BJP tripura civic polls shortlink